Minn fejn għaddejt? – hekk hu l-ewwel qari u t-tema ta' dan il-Ħadd.Dixxipli li qegħdin jikkumbattu baħar qawwi u rħieħ qawwija. Hija parabolla għall-Knisja innifisha, irrapreżentatha mid-dixxipli fl-għajja tagħhom mdawwra ma' rjieħ u mewġ għoli. U dan joħloq ħafna biża' u anzjeta. Imbagħad f'mument jersaq Ġesù jimxi fuq il-baħar. Il-baħar fi żmien il-Bibbja huwa xi ħaġa mniġġsa, huwa xi ħaġa tal-biża, xi ħaġa mistkerħa. Li Ġesù jimxi fuqu jfisser li huwa għandu aktar qawwa mill-biża' tal-baħar. Imma quddiem dan kollu d-dixxipli iktar jħossuhom imbeżża u jwersqu lil huwa fatat. U f'dak il-ħin ikun hemm vuċi li tgħid – Kuraġġ! La tibżax. Jien hu – ego eimi – l-istess kliem li uża lil Mose fis-sigra taqbad. Pietru jirrispondi u Ġesù jgħidlu "EJJA"…imma l-biża għalqitu fih innfisu u beda jereq… "Mulej, salvani!" hija l-għajta li ħafna nsara jibku matul is-snin quddiem id-dinja u dak li jkun għaddej. Ġesu ma hux fuq id-dgħajsa, imma f'ambjent ostilli li ħafna drabi nibżgħu nidħlu u ninħbew fis-sigurtajiet tal-Knisja tagħna. Huwa sinifikanti lil Ġesù nsibuh barra d-dgħajsa f'nofs il-maltempata, fid-dinja. U hemmhekk irridu immorru biex niltaqgħu miegħu, minkejja l-perikli. Ħafna drabi, aħna l-insara nqattaw wisq ħin fis-shelter tad-dgħajsa, nieħdu ħsieb lilna nfusna u ninjoraw lil dawk li qegħdin f'baħar imqalleb li għandhom bżonn jisimgħu l-kliem tal-ħajja, ta' tama, u ta' inkoraġġiment. Għalhekk aħna nistgħu nsibu lil Ġesù fid-dgħajsa meta aħna lesti li noħorġu mill-kumditajiet tagħna, u biex insibuh fid-dinja, dak il-post fejn l-inqas nistennew u fejn huma ostili għal viżjoni nisranija … Bħal episodju ta' Elija – ma hux fil-muntanja, fir-riħ, fit-terremot, fin-nar imma f'ħoss ċkejken ta' żifa u hemm Elija jinduna li qed fil-preżenza tal-Mulej. Ġesù jmiss l-uċuħ tagħna b'żiffa ħelwa kuljum imma aħna tant aħna megħdijin bil-ħafna rjieħ, bit-teremotti u bin-nar fil-ħajja tagħna li jġibu attenzjoni u biża li ma nindunawx biż-żiffa ħelwa tiegħu . Żewġ 'heroes' Elija jaħrab minn sitwazzjoni diffiċli, ir-reġina Ġeżabel riedet toqtlu għax hu kien qatel lil profeti li kienu qegħdin imorru kontra t-tagħlim tal-Mulej, dawk li jissejħu Baal… sitwazzjoni partikolari għax hu beda jħossu importanti u li qiegħed jirnexxielu, fuq kollox qiegħed jagħmel dak li kien qallu l-Mulej biex jerġa' jiġbed lil poplu wara t-tagħlim tiegħu u mhux wara dawn il-profeti foloz…ħass ukoll li m'għandux bżonn l-għajnuna tal-Mulej. Ħassu hero! Il-Mulej jinqeda propju b'din is-sitwazzjoni diffiċli biex jiltaqa' miegħu… infatti ħin minnhom ftit qabel il-qari li qrajna llum Elija jkun ser jaqta' qalbu u jgħidlu ħudli ħajti Mulej, biżżejjed… Għar – twelid u mewt L-għar fil-Bibbja u fl-istorja jirrappreżenta it-twelid u l-mewt… naraw minn Kristu stess> l-għar ta' Betlem u l-għar jew il-qabar ta' Kristu li kien forma ta' għar fl-aħħar mill-aħħar. Elija f'din ix-xena jgħix it-twelid u l-mewt… mewt tas-suppervja tiegħu u t-twelid mill-ġdid għax il-Mulej jerġa jkellmu u jurih lilu nnifsu. Aħna kemm-il darba konna fl-għerien fil-ħajja tagħna imma nistaqsu ftit bqajna fl-għerien tal-biża, tal-mewt jew inkella ħriġna mill-għerien u komplejna nintelqu f'idejn il-Mulej? Żiffa ħelwa Kuntrast kbir mar-riħ qawwi u t-terremoti… Elija kien jaħseb li Alla huwa dak li jista' kollox, dak li jaħraq u jkisser kollox, super hero imma fil-verita' Alla ma kienx f'dawn l-elementi imma fuq kollox kien fiż-żiffa ħelwa… fil-ħajja tagħna kif nirraġunaw mal-Mulej, kif naħsbu li hu Alla fil-ħajja tagħna? Żiffa ħelwa jew riħ u terremot? Kif ngħixu l-preżenza tal-Mulej fil-ħajja tagħna? Fl-affarijiet iż-żgħar jew nippruvaw nagħmlu ħafna daqq ta' trombi? Iż-żiffa tfisser ukoll li l-Mulej qiegħed diġà fil-qalb tagħna, qiegħed diġà fina, imma forsi xi kultant nistennewh fl-affarijiet il-kbar? Baħar – Fl-Evanġelju S. Mattew ma jixtieqx jurina l-miraklu fih innifsu imma fuq kollox biex joħroġ min hu Kristu, u d-dgħufija tad-dixxipli. Il-baħar imqalleb nassoċjawh mal-maltemp, nqabbluh mal-inkwiet u d-diffikultajiet fil-ħajja tagħna u l-istess ħaġa fil-Bibbja. Il-baħar ifakkarna fil-mumenti fejn bżajna u ħassejna li l-Mulej insiena, il-Mulej qiegħed 'il bogħod imma imbagħad tlabna l-għajnuna lil Mulej fid-diffikultajiet li ltqajna magħhom fil-ħajja tagħna u lkoll nafu li bl-għajnuna tiegĦu biss nistgħu noħorġu minnhom. Pietru fil-Vanġelu jiddubita min hu Kristu u jipprova jistaqsih biex jara jekk hux il-Mulej… il-Mulej min-naħa l-oħra jwieġbu u jgħidlu 'ejja'… imma dik l -'ejja' fil-verita' hija biss stedina biex joħroġ minnu nnifsu, mill-biżgħat, stedina biex iħares biss lejn wiċċ Kristu għax hu biss jista' jagħtina t-tama u l-fiduċja. Imma Pietru ftit wara beda jiddubita u reġa' tilef il-fidi… il-fidi tad-dixxipli fl-Evanġelju ta' S. Mattew hija batuta ħafna… "nies ta' fidi żgħira.." qabel il-passjoni Kristu jistedinhom biex jitolbu miegħu u jorqdu… Id-domanda li Ġesu' jagħmel lil Pietru qiegħed jagħmilha lilna ukoll "Bniedem ta' fidi żgħira għaliex iddubitajt…" – ftit qabel iżda lid-dixxipli qalilhom "Jien hu, tibżgħu xejn.."